Myxomatose

Myxomatose eller kaninpest er en svært smittsom og dødelig virussykdom som rammer både ville og tamme kaniner. 

Sykdomen forårsakes av myxomaviruset (Leporipoxvirus myxoma) i poxvirusfamilien (Poxviridae) og spres via direktekontakt mellom kaniner eller via mygg, lopper og fluer. Indirekte kan det også smitte via klær, bur, fôr, gress og utstyr.

Sykdommen er ikke registrert i Norge, men i Sverige forekommer den på ville kaniner på Gotland og i Skåne langs vestkysten nord til Gøteborg.

Opprinnelse
Viruset kommer opprinnelig fra Brasil. I 1950-årene ble det introdusert til Australia for å få bukt med kaninproblemet, som hadde bydd på store økologiske og økonomiske utfordringer. Noen mener at viruset drepte 99% av kaninbestanden. Andre mener at 100 millioner kaniner overlevde. Uansett hva som stemmer, ble de gjenværende kaninene resistente for viruset. I dag regner man med at det er 250 millioner kaniner i Australia.

Viruset ble også ulovlig introdusert i Frankrike av bakteriologen dr. Paul Armand Delile i juni 1952, da han var lei av kaninkolonien som holdt til på eiendommen hans. Han injiserte viruset i to av kaninene, og viruset spredte seg raskt: I løpet av bare fire måneder hadde det spredt seg 50 km.The Private Life of the Rabbit by R. M. Lockley (Andre Deutsch, London 1964) Viruset spredte seg videre i Europa, blant annet over til Storbritannia, noe som resulterte i at 98% av villkaninene i Europa døde.

Sykdomsforløp
Sykdomsforløpet for myxomatose er relativt langt og kan foregå i flere uker.

Symptomene er 
 Hevelser og sekretdannelser i ansiktet (spesielt rundt øynene og rundt anus/kjønnsåpningen)
 Pusteproblemer
 Øynene kan bli så hovne at kaninen til slutt ikke kan se (og ute i naturen blir det da vanskelig å beskytte seg mot fiender)

Det er vanlig med sekundære bakterieinfeksjoner, for eksempel lungebetennelse.

Symptomene er relativt vanlige, men vil man være helt sikker på diagnosen må man obdusere det døde dyret. I Sverige er det slik at om man mistenker at kaninen hadde myxomatose, kan man sende inn kroppen til SVA (Statens Veterinärmedicinska Anstalt).

Siden myxomatose er forårsaket av et virus finnes det ingen ordentlig behandling. Svært få kaniner som overlever sykdommen.
Myxomatose kan forebygges med vaksinasjoner. Selv om sykdommen ikke finnes i Norge er det mange som vaksinerer kaninene sine (det gjelder i første rekke utstillingskaniner og kaniner som skal reise utenfor eller importeres til Norge).

I Australia har laboratioriet som pleide å dyrke viruset sluttet med produksjonen av myxoma.

Referanser
Forskning.no: Katt og kanin i økokonflikt

Rejser til Australien

RabbitWorldView - Rabbit History 2 

Kategori:Dyresykdommer